stanford-oval/wikipedia huggingface dataset:
Ystävällinen lukupari
Ystävälukujen ominaisuuksia > Thabitin menetelmä

Kun n ≥ 1 ja jos p, q, r ovat alkulukuja ja ne ovat muotoa
p = 3 · 2n − 1,   q = 3 · 2n-1 − 1,  r = 32 · 2n-1 − 1, niin luvut 2n pq ja 2n r ovat ystävällisiä.
Esimerkki: 
kun n = 2, saadaan että p = 3 · 22 − 1 = 11, q = 3 · 22-1 − 1 = 5 ja  r = 32 · 22n-1 − 1 = 71, mitkä kaikki ovat alkulukuja. 
Ja 2n pq = 22 · 11  · 5 = 220  ja 2n r = 22 · 71 = 284, mitkä ovat ystävälukupareja. Samalla tavalla saamme kun n = 4 parin (17296, 18416).
Ongelma Thabit ibn Qurrah'n kaavassa on se, että se toimii vain kun n = 2, 4, 7. Ei voida sanoa, toimiiko se millään muilla n:n arvoilla, mutta ei ainakaan muilla n < 20 000.
Ystävälukujen historia

Ensimmäinen ystävälukupari (220, 284) on tunnettu jo antiikin ajoista saakka. Yleisen kaavan, jolla voi osan numeropareista selvittää, keksi Thabit ibn Qurrah vuoden 850 tienoilla. Samoja lukupareja tutki myös muita arabialaisia matemaatikoita, mm. Al-Baghdadi (980–1037), Kamal Al-Din al-Farisi (k. 1320) ja Ibn al-Banna al-Marrakushi al-Azdi (1256–1321).
Al Banna löysi seuraavan parin (17 296, 18 416) käyttämällä Thabitin teoreemaa (n = 4), joskin lukuparin löytäjiksi on merkitty Pierre de Fermat ja Marin Mersenne vuonna 1636. Al-Fārisī löysi seuraavan parin (9363584, 9437056) Thabit:n teoreeman mukaisen (n = 7). Iranilainen matemaatikko Muhammad Baqir Yazdi 1500-luvulla löysi saman parin, kuten myös Descartes 1638, jonka nimiin löytö yleisesti on merkitty. Kuten huomataan, monet itäeurooppalaisten matemaatikkojen työt tästä aiheesta on unohdettu.
Seuraavat 27 paria löysi Leonhard Euler 1747. Hän julkaisi pienen paperin, jossa oli 3 jo ennestään löytynyttä ja 27 uutta paria. Tosin yksi pari ei ollut ystävällinen. Myöhemmin Euler täydensi listaansa hämmästyttävällä 61 parilla, joista myöhemmin hylättiin 2 paria. Euler ei jättänyt jälkipolville paljoakaan tietoa siitä, kuinka hän löysi parit. Hän käytti samaa metodia kuin Descartes ja Fermat, jossa luvut ovat muotoa 2n xy ja 2n z, missä x, y ja z ovat kaikki alkulukuja. Jotta luvut muodostaisivat ystävällisen parin, pitäisi olla z = xy + x + y. Fermat ja Descartes olivat tutkineet alkulukuja x, y ja z nähdäkseen, mitkä niistä muodostavat ystävällisen lukuparin.
Tällä tavoin Euler ei voinut löytää kaikkia pareja, koska vain kolmella ensimmäisellä lukuparilla on tämä muoto. Yksitoista seuraavaa lukua ovat muotoa 2n xy ja 2n zw, missä x, y, z ja w ovat kaikki alkulukuja, mutta muut sisältävät niinkin monta kuin seitsemän erilaista alkutekijää, ja kymmenen pareista on parittomien lukujen pareja. B. Nicolò I. Paganini järisytti matematiikan maailmaa 16-vuotiaana löytämällä v. 1866 parin (1 184, 1 210), joka on toiseksi pienin ystävälukupari.
E. Escott julkaisi 1946 listan, jossa oli 390 paria. P. Poulet löysi 43 lukuparia jo vuonna 1941, mutta ne julkaistiin vasta 1948 postuumisti. Carcia ja hänen oppilaansa julkaisivat 160 uutta paria. Tietokoneiden kehittyessä löydettyjen parien lukumäärä on kasvanut huimasti.
Vuoteen 2010 mennessä on löydetty n. 11 994 387 ystävälukuparia. Ensimmäiset 13 lukuparia ovat:
(220, 284), (1184, 1210), (2620, 2924), (5020, 5564), (6232, 6368), (10774, 10856), (12285, 14595), (17296, 18416), (63020, 76084), (66928, 66992), (67095, 71145), (69615, 87633), (79750, 88730)
Aiheesta muualla

Lisää lukupareja osoitteessa: http://djm.cc/amicable.txt
Yongfeng

| Yongfeng (kiin>  永丰县, Yǒngfēng Xiàn) |
| --- | --- |
 Shiman suurkunta Yongfengissa.
 Yongfengin sijainti (pun.) Ji’anin prefektuurissa ja Jiangxin maakunnassa.
Valtio:  Kiina
Maakunta:  Jiangxi
Prefektuuritason kaupunki:  Ji’an
Hallinto:  
 – Hallinnon tyyppi:  piirikunta
Pinta-ala  ():  
 – Kokonaispinta-ala:  2710 km²
Väkiluku (2022)  ():  490 000
Aikavyöhyke:  UTC+8
Postinumero:  331500
Suuntanumero(t):  0796
 
 www.jxyongfeng.gov.cn 
Infobox OKVirheellinen NIMI-arvo: 
Yongfeng (kiin.: 永丰县; pinyin: Yǒngfēng Xiàn) on piirikunta Etelä-Kiinan Jiangxin maakunnan keskiosassa. Hallinnollisesti se kuuluu prefektuuritason kaupunkiin Ji’aniin. Piirikunnan pinta-ala on 2710 neliökilometriä ja väkiluku noin 490 000 (2022).
Hallinnollinen jako

Piirikunta jakauttuu kahdeksaan suurkuntaan, kahteentoista maalaiskuntaan, yhteen etniseen kuntaan ja kolmeen erilliseen alueeseen.
Aiheesta muualla

Kuvia tai muita tiedostoja aiheesta Yongfeng Wikimedia Commonsissa
Zakaria Botros

Zakaria Botros (s. 24. lokakuuta 1934) on egyptiläinen koptikristitty, pappi ja evankelista. Hänen kristillinen tv-tuotantonsa on suunnattu arabeille ja muslimeille. Uskonnollisen toimintansa ohella hän on tullut tunnetuksi Islam-kriitikkona. Hän asuu nykyisin Yhdysvalloissa ja on vieraillut myös Suomessa puhumassa vuonna 2012.
Elämä

Botros syntyi Egyptissä, Kafr el Dawarin kaupungissa lähellä Aleksandriaa vuonna 1934. Hänen perheensä oli kristitty ja hyvin uskonnollinen. Botros aloitti muslimien evankelioimisen 1960-luvulla. Muslimeihin kohdistunut käännytystyö teki Botrosista uskonnollisen vainon kohteen ja hän on kertonut joutuneensa toistuvasti pidätetyksi ja jopa kidutetuksi. Lisäksi hänen veljensä pahoinpideltiin ja murhattiin. Botros armahdettiin 1990-luvun alussa sillä ehdolla että hän lähtisi maanpakoon, jolloin hän siirtyi Australiaan, missä hän toimi koptilaisen seurakunnan johtajana yli kymmenen vuoden ajan. Botros joutui kuitenkin eroamaan riitauduttuaan Aleksandrian paavin kanssa omavaltaisen johtamistyylinsä vuoksi. Australiassa hän myös aloitti uskonnollisen ohjelmiston tuottamisen Internetiin ja televisioon. Botros muutti 2000-luvun alussa Kaliforniaan Yhdysvaltoihin, missä hän jatkoi julkista toimintaansa. Botrosin ohjelmaa esitettiin Al-Hayat-satelliittikanavalla, mutta hänen ohjelmansa lopetettiin vuonna 2010. Seuraavana vuonna hän perusti oman kanavansa Alfadyn (”Vapahtaja”), jonka lähetykset aloitettiin marraskuussa 2011. Botrosin mukaan nimenomaan muslimien tavoittamiseen pyrkivä kanava oli tarpeen, koska suurin osa kristillisestä ohjelmatuotannosta on suunnattu kristityille.[lähde? ]
Botros vieraili Suomessa toukokuussa 2012 kristillisen lähetysjärjestön kutsumana. Hän esiintyi Suomessa kolmessa eri tilaisuudessa ja vieraili myös eduskunnassa sekä tapasi mm. sisäministeri Päivi Räsäsen.
Kritiikki

Botros on ollut näkyvä ja kiistanalainen hahmo. Hän on suututtanut monia muslimeja Islaminvastaisilla lausunnoillaan, jotka ovat huomattavasti koptien valtavirtaa radikaalimpia. Botros on esimerkiksi kuvaillut profeetta Muhammadia homoseksuaaliksi, pedofiiliksi ja nekrofiiliksi. Syksyllä 2012 Botros nousi julkisuuteen, kun kohua herättäneen Innocence of Muslims (”Muslimien viattomuus”) -elokuvan tekijöiden uutisoitiin saaneen häneltä innoitusta. Botrosin puolustajien mukaan amatöörimäinen ja heikkolaatuinen elokuva ei kuitenkaan antanut todenmukaista kuvaa Botrosin esittämän Islam-kritiikin luonteesta.
Terroristijärjestö al-Qaidan väitetään antaneen fatwan hänen tappamisestaan sekä luvanneen tekijälle 60 miljoonan dollarin palkkion.
Aiheesta muualla

Alfady-kanavan internetsivut (قناة الفادى الفضائية | قناة مسيحية موجهة للعرب و المسلمين)
2008 Daniel of the Year – WORLD Magazinen artikkeli Zakaria Botroksesta
Kristillisen IRR-TV:n haastattelu[vanhentunut linkki]
Vastauksia Zakaria Botroksen väitteisiin
Voivod

| Voivod |
| --- | --- |

Tiedot
Toiminnassa:  1982–2001, 2002–
Tyylilaji:  thrash metal, progressiivinen metalli, avantgardemetalli, speed metal
Kotipaikka:   Jonquière, Quebec, Kanada
Laulukieli:  englanti
Jäsenet:  Denis ”Snake” Bélanger, laulu   Dominic "Rocky" Laroche, basso   Michel ”Away” Langevin, rummut   Dan "Chewy" Mongrain, kitara  
Entiset jäsenet:  Denis ”Piggy” D’Amour, kitara (1982–2005†)  Jason ”Jasonic” Newsted, basso   Jean-Yves ”Blacky” Thériault, basso   Eric ”E-Force” Forrest, laulu  
Levy-yhtiö:  Metal Blade, 1984   Noise Records, 1986–1988   MCA Records, 1989–1993   Mausoleum, 1995   Hypnotic Records, 1997–1998   Chophouse Records, 2003   The End Records, 2005–  
Aiheesta muualla
Kotisivut
Infobox OKNimi-testi OK: 
Voivod eli Voïvod on kanadalainen vuonna 1982 perustettu progressiivinen thrash metal -yhtye. Se on saanut myöhemmin vaikutteita muun muassa NWOBHM-musiikista. Alkuaikojen tyyli oli lähinnä sekoitus punkkia ja thrash metallia. Kolmannelta levyltä lähtien musiikki kuitenkin kehittyi progressiivisemmaksi, ja yhtye julkaisikin erään progressiivisen metallin merkkialbumeista, Nothingfacen. Pitkällä urallaan Voivod kehitti omintakeisen tyylin, jonka kulmakiviä olivat Denis "Piggy" D'Amourin riitasointuiset riffit, laulaja Denis "Snake" Belangerin persoonallinen laulutapa, rumpali Michel "Away" Langevinin omituinen kansitaide ja lähes kaikki albumit kattava scifi-konsepti, jonka päähenkilönä oli ydinsodan jälkeinen kybervampyyri, Voivod. Vaikka yhtyeen alkuperäisjäsenet puhuivat äidinkielenään ranskaa, he esittivät musiikkinsa englanniksi, jota he osasivat alkuaikoina melko heikosti, ja se sai yhtyeen kuulostamaan entistäkin oudommalta.
Historia > Thrash-kausi (1982–1987)

Voivod perustettiin vuonna 1982 Jonquièren pikkukaupungissa Quebecissä. Piggy kokosi yhtyeen. Hän oli itseoppinut kitaristi. Alkuaikoina hän jopa rakensi soittimensa ja vahvistimensa itse. Ensin Piggy pyysi paikallisessa kapakassa levyjä soittaneen Blackyn mukaan, koska kumpikin piti metallista. Yhtyeeseen liittyessään Blacky ei osannut soittaa muuta kuin levyjä, joten Piggy lainasi Blackylle basson ja opetti hänelle soittamisen perusasiat. Seuraavaksi yhtyeeseen liittyi rumpali Away, jonka kanssa Piggy oli soittanut aikaisemmin. Away keksi yhtyeen nimen ja teeman kauhu- ja scifiharrastuksensa pohjalta. Laulaja Snake löydettiin yhtyeeseen mukaan viimeisenä.
Yhtye sai musiikillisia vaikutteita varhaisesta metallista (mm. Motörhead ja Venom), punkista (mm. Trust ja Sex Pistols) ja 1970-luvun progressiivisesta rokista (mm. Uriah Heep, Pink Floyd, Rush, Yes ja Van der Graaf Generator). Kaksi ensimmäistä levyä, War and Pain ja Rrröööaaarrr, olivat punk-vaikutteisia, ehkä sen vuoksi että Piggyn lisäksi muut jäsenet eivät vielä osanneet soittaa kunnolla. Kolmas levy, Killing Technology, merkitsi käännekohtaa, jossa progevaikutteet alkoivat orastaa, kun yhtyeen jäsenten soittotaidot olivat kypsyneet he kykenivät siirtymään vaativampien ja monimutkaisempien sävellysten pariin.
Historia > Progekausi (1988–1994)

Seuraavat levyt, Dimension Hatröss ja Nothingface, olivat enenevässä määrin progressiivisia ja thrash metal jäi taakse. Snaken laulutyylikin muuttui alkuaikojen karjunnasta monisävyisemmäksi. Näitä kahta levyä pidetään fanien keskuudessa useimmiten Voivodin parhaina, koska Voivodin molemmat puolet, metalli ja proge, kulminoituvat niissä täydellisesti. Näihin aikoihin Voivod oli suuren läpimurron kynnyksellä. Nothingface-kiertueella 1989–1990 Faith No More ja Soundgarden soittivat Voivodin lämmittelybändeinä.
Angel Rat-levyä lähdettiin tekemään suurin odotuksin isolle levymerkille. Tuottajaksi saatiin Kanadan menestyneimmän progeyhtyeen Rushin levyjä tuottanut Terry Brown. Levynteon aikana Brown vei alkuperäisten demonauhojen metallista sointia progressiivisen rokin suuntaan pyrkimyksenään tehdä laajempaan yleisöön vetoava albumi. Basisti Blacky, joka tuossa vaiheessa sävelsi puolet musiikista, ei ollut asiaan tyytyväinen vaan hän vaati tuottajan vaihtamista. Kun muu yhtye ei ollut siihen valmis, Blacky erosi yhtyeestä ennen albumin miksausta. Angel Rat epäonnistui kaupallisesti tyylinvaihdoksen ja levy-yhtiön ongelmien takia, ja odotettu suuri läpimurto jäi tekemättä.
Blackyn poisjäännin jälkeen Voivod käytti väliaikaisia basisteja sekä kiertueilla että studiossa. 1993 yhtye julkaisi The Outer Limits-albumin, joka oli musiikillisesti suoraviivaisempi hard rocklevy, tosin levyllä komeilee myös 17-minuuttinen progejärkäle Jack Luminous.
Laulaja Snake erosi yhtyeestä Outer Limits-kiertueen jälkeen henkilökohtaisiin syihin vedoten.
Historia > Industrial thrash-kausi (1995–2001)

Snaken eron jälkeen jäljelle jääneet jäsenet Piggy ja Away harkitsivat Voivodin lopettamista ja jatkamista uudella nimellä. 1994 yhtyeeseen tuli uusi jäsen, laulaja-basisti Eric Forrest (E-Force). Lyhyessä ajassa äänitetyn Negatron-levy oli paluu yhtyeen alkuajoille ollen suoraviivaista ja aggressiivista thrashia, johon Forrestin rähisevä ja karjuva death metal-tyylinen laulu sopi hyvin. Yhtye keskittyi kauemmin Phobos-albumin tekoon, ja lopputulos on progressiivinen industrial-vaikutteinen thrash-levy. Lisäksi Voivod levytti uransa ainoan live-albumin tällä kokoonpanolla.
Forrest vammautui vakavasti auto-onnettomuudessa Voivodin kiertueen aikana Saksassa vuonna 1998, mutta vakavasta selkärangan vauriosta huolimatta hän jatkoi yhtyeessä tehden mm. Euroopan kiertueen vuonna 1999. Voivod hajosi vuonna 2001, jonka jälkeen Eric Forrest perusti kuolometallia soittavan yhtyeen E-Force.
Historia > Viimeinen kausi (vuodesta 2002 eteenpäin)

Voivod perustettiin uudelleen kolmesta perustajajäsenestä koostuneella kokoonpanolla, kun alkuperäinen laulaja Snake palasi mikrofonin varteen. Uudeksi bassokitaristiksi tuli Metallican entinen basisti Jason Newsted. Yhtye julkaisi omaa nimeään kantavan levyn vuonna 2003. Musiikillisesti yhtye jätti Forrestin kauden death-, thrash- ja industrial-vaikutteet taakseen ja teki paluun progressiivisen hevin ja hard rockin pariin. Yhtye siis jatkoi siitä, mihin se jäi The Outer Limits-albumin jälkeen Snaken erotessa yhtyeestä. Tätä jatkumoa alleviivaten Voivod-albumi julkaistiin päivälleen kymmenen vuotta The Outer Limitsin jälkeen.
Yhtyeen kitaristi Denis "Piggy" D'Amour kuoli paksusuolensyöpään 26. elokuuta 2005. Ennen kuolemaansa Piggy oli ehtinyt demota kattavasti seuraavan levyn kitararaidat kotonaan, ja hän pyysi niiden julkaisemista kuolinvuoteellaan. Niinpä yhtyeen muut jäsenet viimeistelivät kappaleet studiossa ja ne julkaistiin Katorz-levyllä vuonna 2006. Loput Piggyltä jälkeen jääneestä materiaalista viimeisteltiin vuonna 2009 julkaistulle Infini-levylle. Näillä levyillä yhtyeen musiikillinen tyyli oli aikaisempaa suoraviivaisempi, rosoisempi ja rokkaavampi levytystavasta johtuen.
Vuonna 2008 Voivod soitti muutaman konsertin kunnianosoituksena Piggyn säveltämälle musiikille. Kiertuekokoonpanossa oli mukana alkuperäisbasisti Blacky ja kitaristina toimi Martyr-yhtyeen Dan Mongrain. Yhtye kiersi samalla kokoonpanolla myös vuonna 2009, ja Voivod soitti elokuussa 2009 Jalometalli-festivaalilla ensimmäistä kertaa Suomessa.
Voivodin 15. studioalbumi Synchro Anarchy julkaistiin 11. helmikuuta 2022.
Jäsenet > Kokoonpanot

| Vuodet | Jäsenet> Laulaja | Jäsenet> Kitaristi | Jäsenet> Basisti | Jäsenet> Rumpali | Levyt |
| --- | --- | --- | --- | --- | --- |
| 1982–1991 | Snake | Piggy | Blacky | Away | War & Pain, Thrashing Rage, Rrröööaaarrr, Killing Technology, Dimension Hatröss, Nothingface, Angel Rat |
| 1992–1994 | Snake | Piggy |  | Away | The Outer Limits |
| 1994–2001 | E-Force | Piggy | E-Force | Away | Negatron, Phobos, Kronik, Voivod Lives |
| 2001–2009 | Snake | Piggy | Jasonic | Away | Voivod, Katorz, Infini |
| 2008–2014 | Snake | Chewy | Blacky | Away | Target Earth |
| 2014 - | Snake | Chewy | Rocky | Away | Post Society, The Wake, Synchro Anarchy |
Jäsenet > Vakinaiset jäsenet

Denis "Piggy" D'Amour – kitara ja sävellykset
Dan "Chewy" Mongrain – kitara ja sävellykset
Dominic "Rocky" Laroche - basso
Jean-Yves "Blacky" Thériault – basso ja sävellykset
Michel "Away" Langevin – rummut
Denis "Snake" Bélanger – laulu ja sanoitukset
Eric "E-Force" Forrest – laulu, basso ja sanoitukset
Jason "Jasonic" Newsted – basso
Uransa alussa yhtyeen vakinaiset jäsenet piiloutuivat lisänimien taakse. Dimension Hatröss-levyn aikoihin yhtyeen jäsenet luopuivat lisänimien käytöstä, mutta ne olivat juurtuneet niin syvälle fanien piirissä että myös myöhemmin yhtyeeseen liittyneet vakijäsenet Eric Forrest ja Jason Newsted saivat lisänimet.
Jäsenet > Väliaikaiset jäsenet

Vincent Peake – basso (reunion-keikalla 2002)
Jim Thirwell – kitara (Negatron levyllä)
Pierre St. Jean – basso (The Outer Limits levyllä)
Diskografia > Albumit

War and Pain (1984)
RRRÖÖÖAAARRR!!! (1986)
Killing technology (1987)
Dimension Hatröss (1988)
Nothingface (1989)
Angel Rat (1991)
The Outer Limits (1993)
Negatron (1995)
Phobos (1997)
Kronik (1998)
Voivod lives (2000), live
Voivod (2003)
Katorz (2006)
Infini (2009)
Target Earth (2013)
The Wake (2018)
Synchro Anarchy (2022)
Morgöth Tales (2023)
Diskografia > EP:t

Thrashing Rage (1986)
Cockroaches (1987)
The Lost Machine / Jack Luminous (1993)
Live @ Musiqueplus (2000)
Post Society (2016)
Ultraman (2022)
0
Diskografia > Demot

First demo (1983)
Second demo (1983)
Anachronism (1983)
To the Death (1984)
Morgoth Invasion (1984)
No Speed Limit Weekend (1986)
Live In Bruxelles (1987)
Spectrum (1987)
A Flawless Structure? (1988)
Angel Rat (1990)
2002 demo (2002)
Diskografia > DVD:t

D-V-O-D-1 (2005)
Tatsumaki: Voivod in Japan (2008)
Aiheesta muualla

Kuvia tai muita tiedostoja aiheesta Voivod Wikimedia Commonsissa
Virallinen nettisivu
Virallinen fanisivusto
Voivod, 2013
Lycée Askia Mohamed

Lycée Askia Mohamed on keskikoulu Malin pääkaupungissa Bamakossa. Se on yksi maan vanhimmista oppilaitoksista.
Lyseo on saanut alkunsa Joseph Gallienin Kayesiin perustamasta panttivankikoulusta, joka tarjosi opetusta afrikkalaisten päälliköiden ja arvohenkilöiden pojille. Se siirrettiin vuonna 1915 Bamakoon, jossa siitä tuli siirtomaahallinnon avustajia valmistanut ammattikoulu.
Ranskan Sudanin kuvernööri Henri Terrasson de Fougères rakennutti vuosina 1923–1924 koulurakennuksen, jossa avattiin yläalkeiskoulu. Kuvernöörin kuoltua vuonna 1931 se sai nimen École Terrasson de Fougères. Koulu sai yläkoulun statuksen vuonna 1946 ja vuonna 1950 siitä tuli Malin ensimmäinen lyseo. Pian tämän jälkeen perustettiin myös tekninen lyseo ja tyttölyseo. Koulu nimettiin songhaivaltakunnan hallitsijan Askia Mohammadin mukaan vuonna 1961. Sieltä on valmistunut lukuisia merkkihenkilöitä kuten Mamadou Konaté, Modibo Keïta, Seydou Badian Kouyaté, Baréma Bocoum, Mamadou Gologo, Soumaïla Cissé ja Ibrahim Boubacar Keïta.
Bamakon keskustassa Dar-Salamin kaupunginosassa sijaitseva lyseo on yksi Malin kulttuuriperintökohteista. Lukuvuonna 2009–2010 siellä oli 2 452 oppilasta, 108 opettajaa ja 46 luokkahuonetta.
M6

M6 voi tarkoittaa seuraavia:
Perhosjoukko, Messier 6, tähtijoukko
M6, ranskalainen televisiokanava
M6, lohkosalaus
M6 Linebacker, ilmatorjuntapanssarivaunu
BMW M6, automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”M6”, voi hakea sivunnimihaulla, laajalla sivunnimihaulla tai tekstihaulla.
Lierposten

| Lierposten |
| --- | --- |

Lehtityyppi:  paikallislehti
Kustantaja:  Amedia
Levikki:  3 621
Perustettu:  1987
Päätoimittaja:  Pål A. Næss
Kotikunta:  Lier
Kotimaa:  Norja
Ilmestymistiheys:  to
Kieli:  norja
Aiheesta muualla
Kotisivu
Lierposten on norjalainen vuonna 1987 perustettu paikallislehti, jonka kotikunta on Lier. Lehti ilmestyy torstaisin ja kuuluu Amedia-konserniin.
Aiheesta muualla

Lehden verkkosivut (norjaksi)
M5 Industries

| M5 Industries |
| --- | --- |
 M5 Industriesin toimitila
Perustaja:  Jamie Hyneman
Toimitusjohtaja:  Jamie Hyneman
Kotipaikka:  San Francisco, Yhdysvallat
Toimiala:  tuotekehitys
Kotisivu:  www.m5industries.com
Infobox OKVirheellinen NIMI-arvo: 
M5 Industries on Jamie Hynemanin perustama ja johtama yritys, joka toimii San Franciscossa. M5 Industries keskittyi aluksi erikoistehosteisiin[lähde? ], mutta nykyään yhtiö on erikoistunut tuotekehitykseen.
Myytinmurtajat-sarja kuvattiin pääasiassa M5 Industriesin tehostepajassa.
Lyckselen rautatieasema

Lyckeselen rautatiasema (lyh. Ly,, ruots. Lycksele järnvägsstation) on rautatieliikennepaikka Lyckselen kunnan keskustaajamassa, Ruotsin rataverkkoon kuuluvalla poikkirataosalla Hällnäs–Storuman.
Liikennepaikka avattiin yleiselle liikenteelle 16. joulukuuta 1924, kun rataosuus Hällnäsistä Lyckseleen avattiin liikenteelle. Samana vuonna Lyckseleen rakennettiin puinen, puolitoistakerroksinen asemarakennus. Liikennepaikka toimi pääteasemana 1. joulukuuta 1930 saakka, jolloin rataosuus Lycksele–Åskilje–Storuman avattiin yleiselle liikenteelle.
Henkilöliikenne välillä Storuman–Lycksele lakkautettiin 9. kesäkuuta 1992, ja kolme vuotta myöhemmin henkilöliikenne päättyi myös välillä Hällnäs–Lycksele. Henkilöliikenteen viimeisenä vuonna henkilöliikenteestä vastasi Länstrafiken i Västerbotten.
Lycksele on suurin paikkakunta rataosan varrella, ja siellä kuormataan suurin osa rataosan liikenteestä. Lycksele on myös rataosan ainoa varsinainen väliasema, muut rataosan väliliikennepaikat on luokiteltu linjavaihteiksi.
Liernen kansallispuisto

Ruotsin ja Norjan välisen valtakunnanrajan merkki.
| --- | --- |
Sijainti:  Lierne, Norja
Pinta-ala:  333 km²
| --- | --- |
Nimi alkuperäiskielellä:  Lierne nasjonalpark
Tyyppi:  Kansallispuisto 
Perustettu:  2004
muokkaa - muokkaa wikitekstiä - muokkaa Wikidataa
Liernen kansallispuisto (norj. Lierne nasjonalpark) on yksi Norjan 48 kansallispuistosta. Se sijaitsee Liernen kunnassa Ruotsin vastaisella rajalla. Kansallispuisto avattiin vuonna 2004 ja sen pinta-ala on 333 neliökilometriä. Alueella elää suuri määrä vesilintulajeja ja karhukannan tiheys on Norjan korkein. Kasvisto ei ole erityisen monipuolinen, mutta erilaisia sieniä esiintyy runsaasti.
Liernen kansallispuisto on merkitty karttaan numerolla 16.
Aiheesta muualla

Kuvia tai muita tiedostoja aiheesta Liernen kansallispuisto Wikimedia Commonsissa
Norjan kansallispuistot
Blåfjella–Skjækerfjella
Breheimen
Børgefjell
Dovre
Dovrefjell–Sunndalsfjella
Femundsmarka
Folgefonna
Forlandet
Forollhogna
Fulufjellet
Færder
Gutulia
Hallingskarvet
Hardangervidda
Indre Wijdefjorden
Jomfruland
Jostedalsbreen
Jotunheimen
Junkerdal
Làhku
Langsua
Lierne
Lofotodden
Lomsdal–Visten
Møysalen
Nordenskiöld Land
Nordre Isfjorden
Nordvest-Spitsbergen
Raet
Rago
Reinheimen
Reisa
Rohkunborri
Rondane
Saltfjellet–Svartisen
Sassen–Bünsow Land
Seiland
Sjunkhatten
Skarvan og Roltdalen
Stabbursdalen
Sør-Spitsbergen
Varangerhalvøya
Ytre Hvaler
Øvre Anárjohka
Øvre Dividal
Øvre Pasvik
Ånderdalen
Lähisytytin

Kuvan toisen maailmansodan aikainen, saksalaisvalmisteinen: ns. lentomiina, eli miinapommi, jossa lähisytytin.
Lähisytytin on sytytin, joka on suunniteltu räjäyttämään räjähteen automaattisesti, kun etäisyys kohteeseen on pienempi kuin aiemmin määritelty reuna-arvo tai kun kohde ohittaa määritellyn tason.
Yksi ensimmäistä käyttökelpoisista lähisytyttimistä oli koodinimeltään VT fuze. Sen toimintaperiaatteen olivat kehittäneet brittitutkijat, erityisesti fyysikko Samuel Curran. Niitä tuotettiin Merle A. Tuven ohjauksessa Johns Hopkinsin yliopiston Applied Physics Laboratoryssä. Lähisytyttimen katsotaan kuuluvan toisen maailmansodan merkittävimpien keksintöjen joukkoon. Myös saksalaisilla oli vastaavaa tutkimusta 1930-luvulla. Rheinmetallin kehitystyö kuitenkin keskeytettiin vuonna 1940, jotta resursseja pystyttiin keskittämään tärkeämpinä pidettyihin projekteihin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Proximity fuze
Lähitaisteluase

Samurai miekan kanssa
Lähitaisteluase on mikä tahansa ase, joka on tarkoitettu käytettäväksi lähitaisteluun, vastakohtana ampuma-aseelle. Lähitaisteluaseet voivat olla pistoaseita, lyömäaseita ja teräaseita, tai niiden sekoitus. Tyypillisiä esimerkkejä ovat keihäät, ketjukuulanuijat ja puukot.
M62-maastokuvio

Maastokuvio M62 on univormun maastokuvio, joka otettiin käyttöön 1960-luvulla Suomessa ja sitä käytettiin aina 2000-luvulle asti puolustusvoimissa. Maastokuviota käytetään edelleen Jemenissä.
Maastokuvio otettiin alun perin käyttöön kaksipuolisena maastopukuna, jota oli alun perin tarkoitus käyttää sarkapuvun päällä. Toisella puolella kesämaastokuvio vihreän ja ruskean eri sävyineen. Toiselta puolelta kuvio on valkoinen, jolloin pukua voi käyttää myös lumipukuna. Esikuvat olivat toisesta maailmansodasta saksalaisten erilaiset kääntömaastopuvut. M/62 on yksi viimeisistä maailman kääntömaastopuvuista.